b"\n_START_ARTICLE_\nGendarmeria Gran Ducal\n_START_SECTION_\nFormaci\xc3\xb3\n_START_PARAGRAPH_\nLa Gendarmeria Gran Ducal es va formar el 3 de febrer de 1733 \xc2\xabper lluitar contra la plaga de ganduls i vagabunds\xc2\xbb. Luxemburg es va incorporar a Fran\xc3\xa7a com el departament franc\xc3\xa8s de For\xc3\xaats entre 1795 a 1813 i es va aplicar la llei del \xc2\xab28 Germinal,any VI\xc2\xbb sistema de la Gendarmeria Nacional Francesa, estant la base de la gendarmeria luxeburguesa. El 1805, el nom de la Gendarmeria Nacional va ser canviat a Gendarmeria Imperial._NEWLINE_Transit\xc3\xb2riament, despr\xc3\xa9s de la derrota de Napole\xc3\xb3 a Leipzig el 1813, Luxemburg va esdevenir part d'una prov\xc3\xadncia administrada per Pr\xc3\xbassia. La gendarmeria per una ordenan\xc3\xa7a del 18 de febrer 1814 va ser substitu\xc3\xafda per una mil\xc3\xadcia governamental, amb 3 oficials i 106 soldats._NEWLINE_Des de 1815 fins a 1830, Luxemburg va ser governat pel rei dels Pa\xc3\xafsos Baixos, igual que B\xc3\xa8lgica. La llei de 1814, amb la creaci\xc3\xb3 d'un Cos de Gendarmeria a B\xc3\xa8lgica basat en el model de la gendarmeria francesa, es va estendre tamb\xc3\xa9 a Luxemburg. Despr\xc3\xa9s de la Revoluci\xc3\xb3 belga a l'octubre de 1830, Luxemburg es va dividir en dues parts: la part m\xc3\xa9s gran va formar la prov\xc3\xadncia belga de Luxemburg; l'altra va esdevenir l'actual Gran Ducat de Luxemburg, sent governat pels Pa\xc3\xafsos Baixos. Fins a 1839, va ser controlada per la policia neerlandesa._NEWLINE_Un decret del Gran Ducat Reial de 25 d'agost 1863 va canviar el nom K\xc3\xb6niglich Grossherzogliche Kompagnie Gendarmeria. El 1940, durant l'ocupaci\xc3\xb3 alemanya, la gendarmeria va ser dissolta i els seus membres van ser integrats en el servei de la policia alemanya i desplegats als pa\xc3\xafsos ocupats d'Europa de l'Est._NEWLINE_La Llei de 23 de juliol 1952 va constituir les bases legals de la gendarmeria moderna que va entrar a formar part de la for\xc3\xa7a p\xc3\xbablica, aix\xc3\xad com de l'ex\xc3\xa8rcit i la policia._NEWLINE_La gendarmeria es va fusionar a la Policia Gran Ducal l'1 de gener del 2000.\n_START_SECTION_\nActual\n_START_PARAGRAPH_\nLa gendarmeria es va col\xc2\xb7locar sota la supervisi\xc3\xb3 del Ministeri de l'Interior de Luxemburg per a tots els assumptes relacionats amb la seva organitzaci\xc3\xb3, administraci\xc3\xb3, entrenament i disciplina. I sota el mandat del Ministre de Just\xc3\xadcia de tots els assumptes relacionats amb el manteniment de la llei i l'ordre i l'exercici de recerca criminal."